Z A P I S N I K
2. sjednice Vijeća Mjesnog odbora Borongaj - Lugovi održane 18. srpnja 2025. 
Zagreb, Vukomerec 41 s početkom u 18,00 sati

Nazočni članovi Vijeća:
Katarina Horvat Zrilić, Bruno Rižmarić, Ivica Milković i Ana Pekarik.

Odsutni članovi Vijeća :
Slavica Zrnić.

Predsjedava Gospođa Katarina Horvat Zrilić, predsjednica Vijeća.

Zapisnik vodi: Ana Pekarik

Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

Predsjednica Vijeća daje zapisnik 1. sjednice na verifikaciju.
Vijeće prihvaća tekst Zapisnika 1. sjednice Vijeća, bez izmjena:

Na prijedlog predsjednika Vijeće jednoglasno utvrđuje 


DNEVNI  RED

	1. 
	Prijedlog zaključka o donošenju prioriteta komunalnih aktivnosti VMO Borongaj Lugovi za donošenje Plana komunalnih aktivnosti Gradske četvrti Peščenica – Žitnjak za 2026.

	2. 
	Prijedlog zaključka o donošenju jednokratnog korištenja prostora Mjesne samouprave Borongaj Lugovi

	3. 
	Pitanja, prijedlozi i obavijesti




Ad1. Prijedlog zaključka o donošenju prioriteta komunalnih aktivnosti VMO Borongaj Lugovi za donošenje Plana komunalnih aktivnosti Gradske četvrti Peščenica – Žitnjak za 2026.

Predsjednica Vijeća, Katarina Horvat Zrilić izvješćuje vijećnike da trebaju donijeti prioritete komunalnih aktivnosti za donošenje Plana komunalnih aktivnosti Gradske četvrti Peščenica-Žitnjak za 2026. 
Otvara raspravu.

U raspravi sudjeluju: 
Katarina Horvat Zrilić, Bruno  Rižmarić, Ivica Milković i Ana Pekarik, 

Vijeće jednoglasno donosi


ZAKLJUČAK  o donošenju prioriteta komunalnih aktivnosti VMO Borongaj Lugovi za donošenje Plana komunalnih aktivnosti Gradske četvrti Peščenica – Žitnjak za 2026.

(Zaključak se prilaže ovom zapisniku i njegov je sastavni dio.)

Ad2. Prijedlog zaključka o donošenju jednokratnog korištenja prostora Mjesne samouprave Borongaj Lugovi

Predsjednica Vijeća, Katarina Horvat Zrilić napominje vijećnicima da trebaju donijeti zaključak o jednokratnom korištenju prostora, odnosno da predsjednik Vijeća u hitnim slučajevima, između sjednica, u što kraćem roku, bez prethodne odluke Vijeća, može odobriti zahtjeve za jednokratnim korištenjem prostora.
Otvara raspravu.
[bookmark: _GoBack]
U raspravi sudjeluju: 
Katarina Horvat Zrilić, Bruno  Rižmarić, Ivica Milković i Ana Pekarik, 

Vijeće jednoglasno donosi


ZAKLJUČAK  o donošenju jednokratnog korištenja prostora Mjesne samouprave Borongaj Lugovi

(Zaključak se prilaže ovom zapisniku i njegov je sastavni dio.)

Ad3. Pitanja, prijedlozi i obavijesti

Vijeće Mjesnog odbora Borongaj Lugovi moli da se dostavi ugovor sklopljen s domarom Andrijom Mandulićem radi jasnoće u pogledu uvjeta njegovog angažmana, obaveza i odgovornosti.
Prijedlog o nastavku dosadašnje komunikacije s građanima usvojen je s ciljem očuvanja transparentnosti i dostupnosti informacija.
Napominjemo da je na oglasnoj ploči već postavljena obavijest o načinu komunikacije s građanima, u kojoj je navedeno da su članovi Mjesnog odbora dostupni putem e-maila za sva pitanja i prijedloge.
Budući da više nije bilo pitanje i prijedloga predsjednica zaključuje da je ovime iscrpljen dnevni red i zaključuje sjednicu.
Sjednica završila u 19.00 sati.

KLASA: 024-08/25-001/1276
URBROJ: 251-13-11-5/006-25-2
Zagreb, 18. srpnja 2025.

Zapisnik vodila:
Ana Pekarik.
Predsjednica
Vijeća Mjesnog odbora Borongaj - Lugovi

Katarina Horvat Zrilić



Na temelju članka 16. Pravila Mjesnog odbora Borongaj Lugovi, donesenih na 25. sjednici, 8. svibnja 2023., Vijeće Mjesnog odbora Borongaj Lugovi na 2. sjednici, 18. srpnja 2025. donijelo je


Z A K L J U Č A K
[bookmark: _Hlk129851635]o prijedlogu prioriteta komunalnih aktivnosti na području MO Borongaj Lugovi za donošenje Plana komunalnih aktivnosti Gradske četvrti Peščenica-Žitnjak
1. Vijeće Mjesnog odbora Borongaj Lugovi daje prijedlog prioriteta komunalnih aktivnosti na području MO Borongaj lugovi za donošenje Plana komunalnih aktivnosti Gradske četvrti Peščenica-Žitnjak, donesen na 2. sjednici  i to kako slijedi:

1. Uređenje površine na mjestu postojećeg zelenog otoka u Sovinjačkoj ulici
Podržano je uređenje i asfaltiranje postojeće neuređene površine na kojoj se nalazi zeleni otok, s ciljem formiranja parkirališta za stanare. Time bi se omogućilo pravilno korištenje prostora, spriječilo stvaranje blata te osigurali bolji uvjeti za parkiranje vozila.

2. Zamjena osam rasvjetnih tijela u Čavićevoj ulici
Podržana je zamjena postojećih rasvjetnih tijela, budući da se sadašnja nalaze na prevelikoj visini, a svjetlost je dodatno zaklonjena okolnim zelenilom. Ulica je zbog toga slabo osvijetljena, što ugrožava sigurnost sudionika u prometu. Zamjenom rasvjetnih tijela omogućilo bi se bolje osvjetljenje prometnice i povećala sigurnost pješaka i vozača.

3. Izgradnja nogostupa na Slavonskoj aveniji (od kućnog broja 7a do 11, odvojak prema Ul. grada Gospića
Podržana je izgradnja nogostupa na dionici gdje on trenutno ne postoji. Pješacima je onemogućen siguran hod, jer se kreću izravno po kolniku. Izgradnjom nogostupa osigurala bi se veća sigurnost za sve korisnike.

4. Proširenje postojećeg nogostupa u Ulici Vukomerec (od Savurdijske do Trgetske, kućni brojevi 33a–39)
Podržana je inicijativa za proširenje postojećeg nogostupa na dijelovima gdje je to tehnički moguće. Iako nogostup na toj dionici postoji, njegova širina na određenim mjestima ne zadovoljava potrebe sigurnog kretanja pješaka, osobito roditelja s dječjim kolicima, djece i osoba s invaliditetom. Proširenjem bi se omogućilo ugodnije i sigurnije kretanje te povećala dostupnost javne površine za sve korisnike.

5. Postavljanje klupica u Čavićevoj ulici
Podržano je postavljanje klupa na prikladnim lokacijama u Čavićevoj ulici, kako bi se građanima, osobito starijim osobama i roditeljima s djecom, omogućio odmor u hodu i zadržavanje u javnom prostoru.

6. Nadopuna ograde oko sportskog igrališta u Savudrijskoj ulici
Podržana je nadopuna postojeće ograde radi sprječavanja ulaska vozila na igralište, kao i zbog sigurnosnih problema vezanih uz okupljanje rizičnih skupina tijekom noći u dječjem dijelu igrališta. Nadogradnjom ograde osigurala bi se zaštita djece i očuvala funkcionalnost prostora.

7. Obnova dječjeg igrališta (brušenje i farbanje sprava)
Podržana je obnova postojećeg dječjeg igrališta koja bi obuhvatila brušenje i ponovno bojanje dotrajalih drvenih i metalnih dijelova sprava. Posebno se ističe potreba za nanošenjem zaštitnog premaza na drvene površine, čime bi se produžio vijek trajanja opreme, povećala otpornost na vremenske uvjete i poboljšao vizualni dojam prostora. Zbog trenutačne dotrajalosti i oštećenja pojedinih elemenata, postoji rizik da djeca prilikom korištenja igrališta zadobiju ozljede, zbog čega se intervencija smatra hitnom i nužnom radi osiguravanja sigurnog okruženja za igru.

8. Rekonstrukcija prometnog usporivača u Ulici Vukomerec kod kućnog broja 1
Podržana je rekonstrukcija postojećeg prometnog usporivača, koji u svojem sadašnjem obliku ne ispunjava svoju funkciju. Vozila trenutno zaobilaze usporivač prolaskom između elemenata, čime se potpuno gubi svrha mjere usporavanja prometa. Rekonstrukcijom, odnosno pravilnim oblikovanjem i postavljanjem usporivača duž cijele širine prometne trake, osiguralo bi se stvarno smanjenje brzine kretanja vozila, čime bi se značajno povećala sigurnost svih sudionika u prometu, osobito stanara i djece.

9. Rješavanje problema oborinskih voda u Ulici Vukomerec kod kućnog broja 40 (nasuprot Konzuma)
Podržan je prijedlog za ugradnju crpnih pumpi na kritičnoj lokaciji gdje dolazi do redovitog zadržavanja i plavljenja oborinskih voda. Rješavanjem problema odvodnje značajno bi se poboljšala prometna i komunalna funkcionalnost ulica te spriječile štete na privatnoj i javnoj imovini.

2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.



KLASA: 024-08/25-003/1276
URBROJ: 251-13-11-5/006-25-3
Zagreb, 18. srpnja 2025.



Predsjednica  Vijeća Mjesnog odbora
Borongaj Lugovi
								
         Katarina Horvat Zrilić




Na temelju članka 16. Pravila Mjesnog odbora Borongaj Lugovi, donesenih na 25. sjednici, 8. svibnja 2023., Vijeće Mjesnog odbora Borongaj Lugovi na 2. sjednici, 18. srpnja 2025. donijelo je


Z A K L J U Č A K
o prijedlogu prioritetne aktivnosti za Plan malih komunalnih akcija za 2025. (asfalterski program) na području MO Borongaj Lugovi

1. Vijeće Mjesnog odbora Borongaj Lugovi daje prijedlog prioriteta aktivnosti za Plan malih komunalnih akcija za 2025 (asfalterski program):

1. Asfaltiranje na adresama: 
Skorušićka 3
Sovinjačka 10
Savudrijska 6
Žminjska 5

2. Sanacija problema utonulih šahtova u Kanfanarskoj ulici.

2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.



KLASA: 024-08/24-003/1276
URBROJ: 251-13-11-5/006-25-4
Zagreb, 18. srpnja 2025.



Predsjednica
  Vijeća Mjesnog odbora
Borongaj Lugovi
								
        Katarina Horvat Zrilić



	Na temelju točke 7. Zaključka o prostoru mjesne samouprave ( Službeni glasnik Grada Zagreba 8/17, 1/18, 3/19, 13/19, 14/19, 18/19, 11/20 i 28/21 ) i članka 20. stavka 8. Pravila Mjesnog odbora Borongaj Lugovi, Vijeće Mjesnog odbora Borongaj Lugovi na 2. sjednici, 18. srpnja 2025. godine, donijelo je



ZAKLJUČAK
o odobravanju jednokratnog korištenja prostora mjesne samouprave

1. Vijeće je suglasno da predsjednik Vijeća u hitnim slučajevima, između sjednica, u što kraćem roku, bez prethodne odluke Vijeća, odobrava zahtjeve za jednokratnim korištenjem prostora Mjesnog odbora Borongaj Lugovi.

1. Predsjednik je dužan izvijestiti Vijeće o zahtjevima iz točke 1. ovog zaključka i o izdanom odobrenju od strane Gradskog ureda za mjesnu samoupravu, promet, civilnu zaštitu i sigurnost na prvoj sljedećoj  sjednici Vijeća.

1. Ovaj zaključak dostavlja se Vijeću Gradske četvrti Peščenica-Žitnjak i Gradskom uredu za mjesnu  samoupravu, promet, civilnu zaštitu i sigurnost, Područni odsjek Centar II ( Maksimir, Peščenica-Žitnjak i Trnje ).



KLASA: 024-08/25-003/1276
URBROJ: 251-13-11-5/006-25-5
Zagrebu, 18. srpnja 2025.





									          Predsjednik
  Vijeća Mjesnog odbora
     Borongaj Lugovi

  Katarina Horvat Zrilić



